CELEX: 62011CN0136
Language: fi
Date: 2011-03-18 00:00:00
Title: Asia C-136/11: Ennakkoratkaisupyyntö, jonka Schienen-Control Kommission Wien (Itävalta) on esittänyt 18.3.2011 — Westbahn Management GmbH v. ÖBB Infrastruktur AG

11.6.2011   
            
            
               FI
            
            
               Euroopan unionin virallinen lehti
            
            
               C 173/5
            
         Ennakkoratkaisupyyntö, jonka Schienen-Control Kommission Wien (Itävalta) on esittänyt 18.3.2011 — Westbahn Management GmbH v. ÖBB Infrastruktur AG
   (Asia C-136/11)
   2011/C 173/09
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Schienen-Control Kommission Wien
   
      Pääasian asianosaiset
   
   
      Valittaja: Westbahn Management GmbH
   
      Vastapuoli: ÖBB Infrastruktur AG
   
      Ennakkoratkaisukysymykset
   
   
               1)
            
            
               Onko rautatieliikenteen matkustajien oikeuksista ja velvollisuuksista 23.10.2007 annetun Euroopan parlamentin ja neuvoston asetuksen (EY) N:o 1371/2007 (1) 8 artiklan 2 kohtaa, luettuna yhdessä liitteessä II olevan II osan kanssa, tulkittava siten, että tärkeimpiä junayhteyksiä koskevien tietojen on aikataulun mukaisten lähtöaikojen lisäksi katettava myös tällaisten jatkoyhteysjunien peruuttamisia tai myöhästymisiä koskevat tiedot?
            
         
               2)
            
            
               Jos ensimmäiseen kysymykseen vastataan myöntävästi:
               Onko rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta 26.2.2001 annetun Euroopan parlamentin ja neuvoston direktiivin 2001/14/EY (2) 5 artiklaa, luettuna yhdessä liitteen II kanssa, tulkittava asetuksen (EY) N:o 1371/2007 8 artiklan 2 kohdan, luettuna yhdessä liitteessä II olevan II osan kanssa, perusteella siten, että infrastruktuurin hallinto on velvollinen asettamaan ketään syrjimättömällä tavalla rautatieyritysten saataville muiden rautatieyritysten junia koskevia ajantasaisia tietoja siltä osin kuin tällaiset junat ovat asetuksen (EY) N:o 1371/2007 liitteessä II olevassa II osassa tarkoitettuja tärkeimpiä junayhteyksiä?
            
         
      (1)  EUVL L 315, s. 14.
   
      (2)  Rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta 26.2.2001 annettu Euroopan parlamentin ja neuvoston direktiivi 2001/14/EY (EYVL L 75, s. 29).